open-index/open-wikipedia-markdown huggingface dataset:
Orkjärve looduskaitseala

**Orkjärve looduskaitseala** asub Aude, Jaanika ja Tabara külas Saue vallas Harju maakonnas.

Kaitseala on moodustatud Orkjärve soo ja rabametsade ning Viisu soo madalsookoosluste ning haruldaste ja kaitsealuste liikide kaitseks.

Kaitseala jaguneb kolmeks sihtkaitsevööndiks: Orkjärve raba, Aude soo ja Viisu soo sihtkaitsevöönd.

Fail:Orkjärve raba talvel.JPG|Orkjärve raba talvel
 

## Välislingid

* Orkjärve looduskaitseala kaitse alla võtmine ja kaitse-eeskiri Riigi Teataja
*
Orba jõgi

**Orba** on jõgi Põhja-Itaalias Liguuria ja Piemonte maakonnas. Orba on Po parempoolse lisajõe Bormida peamine parempoolne lisajõgi.

Orba läte asub Liguuria Apenniinide lääneosas Reixa mäe (1183 m) põhjanõlval, 1001 meetri kõrgusel merepinnast. Jõgi suubub Bormidasse Alessandriast lõunas.

Suurim asula Orba kallastel on Ovada. Orbast on leitud ka kullaliiva.

Jõe teele on rajatud veehoidlaid, sealhulgas Ortiglieto. 1935. aasta 13. augustil tõusis Orba üle kallaste ning pühkis oma teelt tammid, sillad ja ehitised. Kõige enam sai kannatada Ovada piirkond. Hukkus 111 inimest.

## Bibliograafia
* Diego Sciutto (a cura di), *Il crollo della diga di Molare*, AnteprimaNotizie, Ovada, Giugno 2005

## Viited

## Välislingid
Bałbasava

**Bałbasava** (valgevene-eesti transkriptsioonis **Balbassava**, taraškievica nimekuju **Baŭbasaŭ**) on alev Valgevenes Viciebski oblastis Orša rajoonis. Alev allub administratiivselt Orša linnale. Asula nimi on poola keeles *Bołbasowo*.

Alevis asuvad keskkool, kunstikool, kultuurimaja ja raamatukogu. Alevi lähedal on endine sõjaväe lennuväli, seetõttu asub alevis ka Orša lennukiremondi tehas.

## Ajalugu
Asulat mainitakse esimest korda aastal 1598. Balbasava hakkas siiski arenema alles aastast 1939, mil sinna rajati sõjaväelinnak. Aastail 1952–1991 kandis Balbasava nime *Sõjaväelinnak nr 20*. Lennuväljal paiknesid pommitajad Tupolev Tu-22M3. Balbasavast sai alev aastal 2000.

## Viited

## Välislingid
* Alev võrguentsüklopeedias
Holodivka

**Holodivka** (ukraina keeles Холодівка) on küla Ukrainas Vinnõtsja oblastis Tultšõni rajoonis. Elanike arv on 1064. Pindala on 4,51 km².
Luke Wilson

**Luke Cunningham Wilson** (sündinud 21. septembril 1971 Dallases) on Ameerika Ühendriikide filminäitleja.

Ta on mänginud filmides "Charlie inglid" (2000), "Arukas blondiin?!" (2001), "Idiokraatia" (2006) ja "Henry Poole on siin" (2008).

Seriaalis "Kuumad seitsmekümnendad" mängis ta Michael Kelso vanemat venda Casey Kelsot.

## Isiklikku
Tema vennad Andrew ja Owen on samuti näitlejad. Nende ema Laura Wilson on fotograaf.
Poltergeist

**Poltergeist** (saksa keeles "rahutu vaim") on kummitus või mõni muu üleloomulik nähtus, mis on äratuntav selle järgi, et teeb valju heli, liigutab või lõhub esemeid. Poltergeisti nähtusi on teada üle maailma.

## Vaata ka

* kodukäija
* külmking
Kalamaja (elamu)

**Kalamaja** (ka *soemaja, kalasaun, *Saaremaal *rannamaja, rannasaun, *Hiiumaal *võrkmaja*) oli eesti rahvaarhitektuuris püügipiirkonna lähedal asunud kalurite ajutine elamu.

Arvatakse, et esimesed kalamajad ehitati Eesti rannikupiirkonda enne 14. ja 15. sajandit.

Kalamajade ehitamine lõppes 1930. ja 1940. aastatel, kui merekalastuse iseloomu muutumise ja tehnilise varustuse täiustumise tõttu kalamajasid enam ei vajatud.

## Viited

## Välislingid
*
Ararati tasandik

**Ararati tasandik** (armeenia keeles Արարատյան դաշտավայր, *Araratjan daštavajr*) on üks Armeenia mägismaa suurimaid tasandikke, ulatudes Sevani vesikonnast läände ning asudes Geghama mägede jalamil. Põhjas piirneb tasandik Aragatsi mäega ning lõunas Araratiga. Araksi jõgi jaotab tasandiku kaheks: põhjapoolsem osa asub Armeenias ning lõunapoolsem osa Türgis.

Ararati tasandik ning Sevani vesikond asuvad rikkaliku päikesepaiste käes – päike paistab seal ligikaudu 2700 tundi aastas. Ka Egiptuses Aleksandria linnas ei kohta oluliselt rohkemat päikesepaistet. Lühim on päikesepaiste kestus metsase ala keskmäestikupiirkonnas (ligikaudu 2000 tundi aastas). Vahemikus juunist oktoobrini leiab mägede jalamitel vaevalt mõne päikseta päeva.

## Galerii

Pilt:Khor Virap.jpg|Khor Virapi klooster ja Ararat
Nojemberjan

**Nojemberjan** (armeenia keeles Նոյեմբերյան) on linn Armeenia Tavuši maakonna kagunurgas. 

## Välislingid
Kamalutäis

**Kamalutäis** (ka: **kamal**; lõunaeesti murretes *ruhim*, *ruhimik*, *ruhimetäis, ruhik*) on rahvapärane mahumõõt, mis tuleneb kahe kõrvuti kokkupandud kumera pihu mahutavusest. Kamaluga mõõdeti tavaliselt mingit puisteainet (nt teravilja). 

Ligikaudse mõõduna kasutatakse kamalutäit ka tänapäeval: nt toidu valmistamisel mingi komponendi koguse määramisel. 

## Viited
Kammipill

**Kammipill** on kamm, mille piid on kaetud õhukese paberi või puulehega. Kui kammi vastu huuli surudes viisi ümiseda, hakkab paber või puuleht võnkuma. Kammipill on rahvakultuuris tuntud eelkõige laste musitseerimisvahendina.

## Vaata ka
*roopill

## Viited
Kammits

**Kammits** on väädist, nöörist või raudlülidest koosnev ese, mida vanasti kasutati karjatamisel selleks, et takistada hobust või veist ära jooksmast. Kammitsaga võidi ühendada kas looma esijalad või esijalg koos peaga (**peakammits**).

## Vaata ka
*kaelkook (karjatamine)

## Viited

## Välislingid
*
Alalõualuu

**Alalõualuu** ehk **alalõug** (ladina keeles *mandibula*) on paljudel selgroogsetel peas paiknev näokolju luu.Alalõualuu liigestub oimuluu alalõuaauguga alalõualiigese abil. Luule kinnituvad alahambad. 

Alalõualuu areng, anatoomia, asend, kuju, sellele kinnituvad lihased ning morfoloogia ja patoloogia võivad suuresti erineda nii liigiti kui ka indiviiditi. 

Alalõualuu on abiks enamiku loomade normaalsel toitumisel. 

## Roomajad
### Madudel
Erinevatel madude sugukondadel on looduses ka erinevad toitumismehhanismid, nii näiteks liiguvad üsna väikeste ja kergete (olenevalt liigist - 1 gr) ahassuumadulaste alalõua hammastega osad toidu (peamiselt sipelgad ja nende vastsed) neelamisel suhu ja suust välja justkui tõmmates saaklooma oma söögitorusse. 
Paljudel madudel kinnitub alalõualuu näokolju eesosa külge venivate sidemetega, mistõttu on nad suutelised alla neelama endast tunduvalt jämedamat saaki. 
 
Madude ohutuks käsitlemiseks on oluline teada alalõualuu asukohta. Et madudele mitte olulist valu põhjustada, tuleks nende kättevõtmisel asetada sõrmed sobivalt nii altpoolt alalõualuu auku kui ka pealt ilmselt peakolju vastu, et madu ei pääseks enesekaitseks hammustama. Ettevaatust aga osade mürkmadudega, nende ülalõualuul paiknevad hambad võivad osutuda piisavalt pikaks ja liikuvaks (väljudes hammustamise ajal suu külgedelt).

## Imetajatel
### Inimesel
Inimesel on alalõualuu hobuserauakujuline. Luu koosneb alalõuakehast, mille ülemisel serval paiknevad hambasombud, ja kahest alalõuaharust. 

## Viited

## Välislingid

*Meeli Roosalu. *Inimese anatoomia*, Kirjastus Koolibri, lk 59 – 60, 2010, ISBN 978-9985-0-2606-9.
**[[Terminologia Anatomica]]*, A02.1.15: Mandibula. Alalõualuu.
Oghi

**Oghi** (armeenia: օղի, *òġi*) on puuviljadest või marjadest valmistatud Armeenia alkohoolne jook.

Oghi on kodustes tingimustes destilleeritud ning koduaias  kasvatatud puu- ja aedviljadest aga ka metsamarjadest tehtud Armeenia *puskar*, mida pakutakse külalistele tervitusnapsuks või juuakse näiteks toidu kõrvale. Nimetatakse vahel ka "aragh", mis on  Armeenias üldine nimetus viinalaadsetele jookidele.

Aniisiga maitsestatud alkohoolset jooki, mida nimetatakse Armeenias oghiks, kutsutakse Kreekas ja Küprosel ouzoks, Prantsusmaal *pastis* ja *pernod*, Türgis *arak* ja *raki*.

Müügiks ja ekspordiks toodab mooruspuu viljadest tehtud oghit ("Artsakh") Artsakh-Alco bränditehas.

## Variante
Vastavalt oghi valmistamiseks kasutatavatele viljadele eristatakse erinevaid oghisid:
**Tuti oghi* ("Artsakh") – mooruspuu viljadest (marjadest) tehtud oghi 
**Honi oghi* – kirss-kontpuu (*Cornus mas*) viljadest 
**Dzirani oghi* – aprikoosidest 
**Tandzi oghi* – pirnidest 
**Khaghoghi oghi* – viinamarjadest
**Salori oghi* – ploomidest
**Moshi oghi*  – põldmarjadest või aedmurakatest
**Tzi oghi* – viigimarjadest
**Khundzori oghi* – õuntest. 

## Viited
Kuzma Abramov

**Kuzma Abramov** (ersa keeles *Абрамовонь, Кузьма Григорьевичесь*; 30. oktoober / 12. november 1914 Mordva – 4. august 2008 Saransk) oli ersa-mordva kirjanik.

Ta sündis Starõi Naimani külas (tollase haldusjaotuse järgi Ardatovi maakonnas Simbirski kubermangus, praeguse haldusjaotuse järgi Bolšije Berjozniki rajoonis Mordvas). Pärast keskkooli lõpetamist astus 1933. aastal Mordva pedagoogilisse instituuti, kus õppis aasta aega. Ta osales II maailmasõjas, langes Gluhhivis (asub Sumõ oblastis) sakslaste kätte vangi ja viibis kolm aastat Nürnbergi vangilaagris. 1954. aastal lõpetas ta Mordva pedagoogilise instituudi.

Ta tuli kirjandusse 1940. aastal luulekoguga. Hiljem ilmusid näidendid ja jutustused, kogumik "Ruuged juuksed" (1961), romaanitriloogia "Naiman" ("Mets pole lakanud kohisemast" 1957, "Inimesed said lähedaseks" 1961 ja "Suits maa kohal" 1964), romaanid "Oma kandam ei rõhu" (1967), "Külatüdruk" (1980), "Stepan Erzja" (romaan ersa kunstnikust Stepan Erzjast, 1980) ning ajaloolised romaanid "Purgaz" (1988; eesti keeles 2014) ja "Vabaduse eest" (1989), mis käsitlevad ersade muistset iseseisvusvõitlust. 

Ta on tegutsenud ka publitsisti ja ersa keele uurijana. Ta andis 2002. aastal välja ersa keele seletava sõnaraamatu "Валонь ёвтнема валкс". 

## Isiklikku
Tema poeg on mordva ajaloolane Vladimir Abramov.

## Tunnustus
* 1977 NSV Liidu riiklik preemia
* 1985 Mordva rahvakirjanik
* 2000 Mordva Vabariigi aukodanik
Näokolju

**Näokolju** (ladina keeles *cranium faciale*) on paljudel selgroogsetel kolju eesmis-alumine osa, mis koosneb erinevatest paarilistest ja paaritutest luudest. Näokolju luud moodustavad suuõõne, ninaõõne ja silmakoopa skeleti. 

Näokolju areng, anatoomia, kuju, luud ja sellele kinnituvad lihased ning morfoloogia ja patoloogia võivad erineda nii liigiti kui ka indiviiditi.

## Roomajad
### Madudel
Madudel moodustavad näokolju luud (paiknevad ajukolju suhtes rostraalselt) naaberluude ning elastsete sidemete ja lihastega osaliselt liikuvad ühendused. Nii kinnituvad ka alalõualuud näokolju eesosa külge. Sellised kohastumused kaitsevad nende koljut ja peaaju ning võimaldavad paljudel madudel endast tunduvalt jämedamaid saakloomi alla neelata ja ka ennast kaitsta.

Näokolju eesosas paiknevad luulised süvendid silmakoopad. 

Hammustamisel ja neelamisel osalevad järgmised luud: *[[squamosal]]*, *[[quadrate]]*, *[[articular]]*, *[[dentary]]*, alalõualuu, ülalõualuu, suulaeluu, *[[pterygoid]]* ja *[[ectypterygoid]]*. 
Mitte kõikide madude näokolju luud pole osaliselt liikuvad, paljude infraseltsi *[[Scolecophidia]]* kuuluvate madude luud on jäigalt ühendatud ja nemad püüavad sobiva suurusega saakloomi.

## Imetajad
### Inimesed

Inimese näokolju koosneb harilikult nii paarilistest kui ka paaritutest luudest. 

#### Paarilised luud
Paarilised luud on ülalõua-, sarna-, nina-, pisara- ja suulaeluu ning alumine ninakarbik.

#### Paaritud luud
Paaritud luud on sahkluu ja alalõualuu ning keeleluu. 

## Viited
Mihhail Petrov

**Mihhail Petrov** (vene keeles **Михаил Петрович Петров**; 21. november 1905 – 29. november 1955) oli udmurdi kirjanik.

Ta sündis Monaševo külas (tollase haldusjaotuse järgi Jelabuga kreisis Vjatka kubermangus, praeguse haldusjaotuse järgi Mendelejevski rajoonis Tatarstanis) kehviku perekonnas. Ta astus aastal 1923 Simbirski sõjakooli.

Tema peateos on 1954. aastal ilmunud ajalooline romaan "Vana Multan", mis räägib Multani kohtuasjast aastatel 1894–1895, kui Venemaa võimud algatasid nõiajahi Multani küla meeste vastu, et luua näidisprotsess väikerahvastele, kes ei soovinud täielikult vastu võtta vene õigeusku.

## Viited
Kandepuud

**Kandepuud** on vanasti heina või vilja vedamisel kasutatud kaks 3–4 m pikkust sirget siledat teivast.

Eesti alal kasutati neid vähe ja vaid lõunaosas.

## Viited
Ersa kirjandus

**Ersa kirjandus** on ersa keeles kirjutatud kirjandus.

1994. aastal avaldati ersa keeles nii ersa kui ka mokša eepika põhjal eepos "Mastorava". 

## Ersa kirjanikke
*Kuzma Abramov
*Fjokla Bezzubova
*Aleksandr Doronin
*Vassili Gorbunov
*Mariz Kemal
*Pjotr Kirillov
*Tatjana Mokšanova
*Aleksandr Šaronov
*Tatjana Treufeldt
*Fjodor Tšesnokov

## Viited

## Välislingid
*Ersa ja mokša kirjandus eesti keeles FennoUgria
Diapsiidid

**Diapsiidid** (*Diapsida*) on roomajate alamklass.
 
Diapsiidide klassi liigitatakse tetrapoodid, kellel kummalgi pool silmakoobaste taga on koljus kaks ava (oimuauk).
   
## Klassifikatsioon
Diapsiidide alamklassi liigitatakse järgmised seltsid, ülemseltsid ja infraklassid: 

* *[[Araeoscelidia]]*
** *[[Avicephala]]*
** *[[Hupehsuchia]]*
** *[[Thalattosauria]]*
** *[[Younginiformes]]*
** Ülemselts *[[Ichthyopterygia]]* 
** Infraklass *[[Lepidosauromorpha]]*
*** *[[Eolacertilia]]*
*** Ülemselts soomussisalikud (*Lepidosauria*) 
*** Ülemselts *[[Sauropterygia]]* 
** Infraklass *[[Archosauromorpha]]*
*** *[[Aetosauria]]
*** *Choristodera
*** *[[Phytosauria]]
*** *Prolacertiformes
*** *[[Pterosauria]]
*** *Rauisuchia
*** *[[Rhynchosauria]]
*** *Trilophosauria
*** Ülemselts *[[Crocodylomorpha]]* 
*** Ülemselts *[[Dinosaure]]*.

## Viited

## Välislingid
*Osborn, Henry Fairfield, (1857-1935), *[http://digitallibrary.amnh.org/dspace/bitstream/handle/2246/5739/M01Pt08.pdf?sequence=1 The reptilian subclasses Diapsida and Synapsida and the early history of the Diaptosauria. Memoirs of the AMNH]*, v. 1, pt. 8, American Museum of Natural History, Veebiversioon (vaadatud 30.12.2013) (*inglise keeles*) 

*Selles artiklis on kasutatud prantsuskeelset artiklit [[:fr:Diapsida]] seisuga 30.12.2013.*
Frans Halsi maalide loend

**Frans Hals** (1580 või 1581 Antwerpen – 26. august 1666 Haarlem) oli XVII sajandi algusaastate väljapaistvaim Hollandi maalikunstnik, barokiajastu suurimaid portretiste.

Järgnevas tabelis on esitatud Frans Halsi maalide mittetäielik loend.
__TOC__

## Allikad

* Frans Hals, by Seymour Slive, a catalog raisonné of Hals works by Seymour Slive: Volume Three, the catalogue, National gallery of Art: Kress Foundation, Studies in the History of European Art, London - Phaidon Press, 1974
* Frans Hals, by Seymour Slive (editor), with contributions by Pieter Biesboer, Martin Bijl, Karin Groen and Ella Hendriks, Michael Hoyle, Frances S. Jowell, Koos Levy-van Halm and Liesbeth Abraham, Bianca M. Du Mortier, Irene van Thiel-Stroman, Prestel-Verlag, Munich & Mercatorfonds, Antwerp, 1989, ISBN 3791310321
**[[:Commons:Frans Hals catalog raisonné, 1989|Frans Hals : het gehele oeuvre]]*, by Claus Grimm, Amsterdam, Meulenhoff/Landshoff, 1990
**[[:Commons:Frans Hals Exhibition catalog, 1962|Exhibition on the Occasion of the Centenary of the Municipal Museum at Haarlem, 1862-1962]]*, catalog of the Frans Hals Museum, 1962
**[[:Commons:Frans Hals Exhibition catalog, 1937|Exhibition on the Occasion of the 75th birthday of the Municipal Museum at Haarlem in 1937]]*, catalog of the Frans Hals Museum, 1937
* Frans Hals in the RKD
Kyrie Irving

**Kyrie Andrew Irving** (sündinud 23. märtsil 1992 Melbourne'is, Austraalias) on USA elukutseline korvpallur, kes mängib 2019. aastast NBA klubis Brooklyn Nets.

## NBA karjäär
2011. aasta NBA *draft*'ist esimese valikuna Cleveland Cavaliersi värvatud Irving tõi debüüthooajal keskmiselt 18,5 punkti ja 5,4 resultatiivset söötu mängus ning valiti 2012. aasta NBA parimaks uustulnukaks. Cavaliersis kokku kuus aastat mänginud Irving tuli 2016. aastal NBA meistriks, kui finaalseerias alistati 4 : 3 Golden State Warriors.

2017. aasta suvel vahetati Irving Isaiah Thomase ja Jae Crowderi vastu Boston Celticsisse, kelle eest tõi ta kahe hooajaga keskmiselt 24,1 punkti, 4,4 lauapalli ja 6,1 tulemuslikku söötu mängus.

2019. aasta suvel siirdus Irving vabaagendina Brooklyn Netsi. 2019/20. hooajal õlavigastuse tõttu vaid 20 kohtumist kaasa teinud Irvingu arvele jäi keskmiselt 27,4 punkti, 5,2 lauapalli ja 6,4 resultatiivset söötu mängus.

## Saavutused
* NBA meister (2016)
* Kuus korda valitud NBA tähtede mängule (2013–2015, 2017–2019)
* NBA tähtede mängu kõige väärtuslikum mängija (2014)
* NBA sümboolne teine viisik (2019)
* NBA sümboolne kolmas viisik (2015)
* NBA aasta parim uustulnuk (2011)
* NBA uustulnukate esiviisik (2011)
* NBA kolmepunktivisete võistluse võitja (2013)

## Rahvuskoondis
Kyrie Irving tuli USA korvpallikoondisega 2014. aastal maailmameistriks ja 2016. aastal olümpiavõitjaks.

## Isiklikku
Irving on intervjuus väitnud, et tema arvates on Maa lame. Hiljem on ta väitnud, et tegi nalja. Muuhulgas usub Irving vandenõuteooriaid, mille kohaselt korraldas John F. Kennedy mõrva USA Föderaalreserv ning Luure Keskagentuur üritas mõrvata Bob Marleyt. 

Kyrie Irving on vaktsineerimisvastane. Brooklyn Nets eemaldas ta oktoobris 2021 oma nimekirjast kuni ta end koroonaviiruse vastu vaktsineerida laseb.

## Vaata ka
NBA drafti esimeste valikute loend

## Viited

## Välislingid
* Kyrie Irving – NBA.com
* Kyrie Irving – Basketball-Reference.com
Eero Mäntyranta

**Eero Antero Mäntyranta** (20. november 1937 – 29. detsember 2013) oli soome murdmaasuusataja, mitmekordne olümpiavõitja ja maailmameister.

Aastatel 1964 ja 1966 valiti ta Soome aasta sportlaseks.

## Tulemused

### [[Taliolümpiamängud|Olümpiamängudel]]

* 1960  Squaw Valleys
**  **olümpiavõitja** 4×10 km teatesõidus

* 1964  Innsbruckis
**  **olümpiavõitja** 15 km suusatamises
**  **olümpiavõitja** 30 km suusatamises
**  hõbemedal 4×10 km teatesõidus

* 1968  Grenoble'is
**  hõbemedal 15 km suusatamises
**  pronksmedal 30 km suusatamises
**  pronksmedal 4×10 km teatesõidus

### [[Suusatamise maailmameistrivõistlused|Maailmameistrivõistlustel]]

* 1962  Zakopanes
**  **maailmameister** 30 km suusatamises
**  hõbemedal 4×10 km teatesõidus

* 1966  Oslos
**  **maailmameister** 30 km suusatamises
**  hõbemedal 4×10 km teatesõidus
**  pronksmedal 50 km suusatamises

## Välislingid
* Tulemused FISi lehel
Catherine Zeta-Jones

**Catherine Zeta-Jones** (sündinud 25. septembril 1969 Swanseas Walesis) on Walesist pärit Suurbritannia ja USA näitleja, kes on pälvinud Oscari (2002).

Eesti televaatajale on ta tuntud filmidest "Zorro mask" (1998) ja "Zorro legend" (2005), "Ookeani 12" (2004) ning seriaalidest "Maikuu pungad" (1991–1993; ETV-s alates 2021) ja "Wednesday" (2022). 

Osatäitmise eest filmis "Chicago" (2002) pälvis Zeta-Jones 2003. aastal Oscari, Ekraaninäitlejate Gildi auhinna ja BAFTA auhinna parimale kõrvalosatäitjale.

## Isiklikku
Ta on abielus Michael Douglasega, paar abiellus 2000. aastal New Yorgis. Sestpeale elab ja töötab ta Ameerika Ühendriikides. 

Tal on korduvalt ravitud bipolaarset II tüüpi häiret.

## Välislingid
*
Astel (ajalugu)

**Astel** on endisaegne pikk teravikuga kepp või nahkrihmast piits, millega näiteks sunniti tööhärja tööle.

## Viited
San Migueli vulkaan

**San Miguel** (ka **Chaparrastique**) on kihtvulkaan El Salvadoris San Migueli departemangus.

Vulkaan asub riigi idaosas, umbes 15 km San Migueli linnast edelas. Vulkaani geograafilised koordinaadid on .

San Migueli kõrgus on 2130 meetrit. Ta on El Salvadori kõrguselt kolmas vulkaan.

San Miguelist lääne pool asub mitu vulkaani, mis pole ajaloolisel ajal teadaolevalt pursanud. Nende seas on Usulután, El Tigre ja Chinameca.

Vulkaan on suhteliselt järsunõlvaline ja moodustab veidi ebasümmeetrilise koonuse. Selle tipus on umbes 800-meetrise läbimõõduga kraater.

San Miguel on üks El Salvadori kuuest aktiivsemast vulkaanist. Viimase umbes 300 aasta jooksul on talletatud andmed vähemalt 26 purske kohta, tähelepanuväärseim neist leidis aset 1762. aastal.

29. detsembril 2013 hakkas San Migueli vulkaan pärast 37-aastast pausi taas purskama.

## Viited

## Välislingid

* El Volcán de San Miguel
* San Miguel Volcano, El Salvador
* 2013. aasta purske pildid
San Miguel

**San Miguel** on mitme asja nimi.

* **[[San Migueli vulkaan|San Miguel]]** on vulkaan El Salvadoris.
* **[[San Migueli saar (California)|San Miguel]]** on saar Vaikses ookeanis.
* **[[San Miguel (El Salvador)|San Miguel]]** on linn El Salvadoris.
* ...

## Vaata ka
* San Migueli departemang
* San Migueli maakond
San Miguel (El Salvador)

**San Miguel** on linn El Salvadoris, San Migueli departemangu keskus.

Linn asub Rio Grande de San Migueli jõe ääres 138 km pealinnast San Salvadorist ida pool. San Migueli geograafilised koordinaadid on .

2012. aastal elas linnas 183 733 inimest. San Miguel on El Salvadori suuruselt kolmas linn pealinna ja Santa Ana järel ning suurim linn riigi idaosas.

Linna lähedal asub San Migueli vulkaan.
Bessik Kuduhhov

**Bessik Kuduhhov** (15. august 1986 – 29. detsember 2013) oli Osseetiast pärit Venemaa maadleja.

Ta sai vabamaadluses Pekingi olümpiamängudel 55 kg kategoorias pronksmedali ja Londoni olümpiamängudel 60 kg kategoorias hõbemedali. Ta tuli maailmameistriks aastatel 2007, 2009, 2010 ja 2011 ning Euroopa meistriks aastal 2007.

Ta hukkus autoõnnetuses.

## Välislingid
* London Olympic Wrestling Finalist Kudukhov, 27, Dies in Car Crash
Molara saar

**Molara** on saar Itaalias Sardiinia maakonnas Olbia-Tempio provintsis Olbias. Molara kuulub Sardiinia Molara ja Tavolara saarestikku (*Isole di Tavolara e Molara*). 

Molara, koos Tavolara ja Molarotto saarte, Punta Coda poolsaare ja mitmete väiksemate kaljudega moodustab kaitsealuse merepargi. Kõrgeim tipp, Punta la Guardia on merepinnast 158 meetri kõrgusel.

235. aastal saadeti saarele pagendusse paavst Pontianus koos Hippolytusega. 15. sajandil oli saarel nunnaklooster.

## Välislingid
*Tavolara.it
*Olbia koduleht
Religioon Armeenias

Kuni 97% armeenlastest on kristlased, kellest enamik on Armeenia Apostliku Kiriku järgijad. Armeenia Apostlik Kirik asutati 1. sajandil pKr ja see sai ka esimeseks kristluse haru esindajaks, millest sai ametlik riigi usund. 
Armeenia on etniliselt homogeenne ning teised mittekristlikud usundid, nagu näiteks Islam ja jezidism on kristluse kõrval vähe esindatud. 2005. aasta põhiseaduse muudatus sätestab Armeenias usuvabaduse ja õiguse valida või muuta oma usku.

## Religiooni demograafia
Armeenia pindala on ligikaudu 30 000 km2, kus elab ligilähedaselt 3 miljonit inimest, kellest umbes 98% on etnilised armeenlased. Nõukogude poliitika tulemusel on Armeenias aktiivseid religiooniaktiviste vähe.

Kuigi erinevad hinnangud teiste religioonide esindajate arvukuse kohta Armeenias varieeruvad palju, on Armeenias lisaks Armeenia Apostliku Kiriku järgijatele veel ka teisi väiksemaid gruppe erinevate religioonide esindajaid: katoliiklasi (180 000), jeziide (40 000), määratlemata "karismaatilisi" kristlasi (22 700), Jehoova tunnistajaid (11 500), Armeenia Evangeelsesse kogukonda kuulujaid (5000), baptiste (2000); mormoone (2000); õigeusulisi (1200); Seitsmenda Päeva Adventistide kogudusse kuulujaid (950); nelipühilisi (700); judaiste (500 kuni 1,000) ja  Baha'i usundi järgijaid (rohkem kui 200). Lisaks tegutseb Armeenias ka uuspaganlik liikumine, kelle järgijad kutsuvad ennast hetanistideks. Pole teada palju on Armeenias ateiste.

Jeziidid on kontsentreerunud peamiselt põllumajandus piirkondadesse ümber Aragatsi mäe, Jerevani linnast edela poole. Armeenia katoliiklased elavad põhiliselt Armeenia põhjapoolsetel aladel, enamik judaistidest, mormoonidest, Baha'i usulistest ja ortodokssetest kristlastest elavad riigi pealinnas Jerevanis. Jerevanis asub samuti ka väike moslemite kogukond. 

Riigis on ka aktiivseid välismissionäre.
Džermuk

**Džermuk** (armeenia: Ջերմուկ) on Armeenia mägikuurortlinn Vajotsh Dzori maakonna lõunaosas ning jääb maakonna suurimast linnast Jeghegnadzorist 53 km ida poole. 

Linn oli nõukogude ajal populaarne sihtpunkt ning praegugi tuntud oma kuumavee allikate ja mineraalvee poolest. 

Džermukis peetakse ka rahvusvahelisi malevõistlusi.

## Viited

## Välislingid
Hundijaht

**Hundijaht** on jahipidamine hallhundi tabamiseks.  

Eesti alal on suuri hundijahte peetud 17. ja 19. sajandil. 

Huntide püüdmisel on aegade jooksul kasutatud mitmeid spetsiaalseid vahendeid, nt Eesti alal hundiaeda,
hundiorki, hundivõrku, hundiõnge.

Tänapäeval kasutatakse hundilippe mis pannakse ümber metsa. Hunt ei lähe lippudest läbi kuna lippudel on küljes inimese lõhn ja need on tal täpselt silma kõrgusel. 

Tänu sellele jookseb hunt mööda metsaäärt otse küti (jahimehe) juurde.

Hundijahi lipud hoitakse terve aja toas, et neile jääks juurde inimese lõhn.

## Vaata ka
*Hundivõrk

## Viited
Molarotto

**Molarotto** on väike kaljusaar Itaalias Sardiinia maakonnas Olbia-Tempio provintsis Olbias. Molarotto kuulub Travolara saarestikku. 

Molarotto, Tavolara ja Molara saar, Punta Coda poolsaar ning mitu väiksemat kaljut moodustavad kaitsealuse merepargi. Molarotto kõrgeim punkt on merepinnast 51 meetri kõrgusel.

## Välislingid
*Tavolara.it
*Olbia koduleht
Hingesandid

**Hingesandid** (ka *hinged*) on eesti rahvakultuuris Mulgimaal hingedeajal peresid külastanud külanoored, kes teatud riideid kandes või muul viisil püüdsid jäljendada hingesid (vaime). Hingesandid kandsid tavaliselt valgeid riideid või panid ümber valged linad ning ulgudes või ka vaikides hirmutasid pererahvast.

Käidi mardipäeva ja kadripäeva vahel talust talusse ning igal õhtul mindi uude kohta, nii külastati mitut küla. Mõnel pool toodi söögid-joogid laua peale. Kaasa anti karaskipäts, õunu jms, mõnest kohast ka raha. Kui raha saadi, osteti kompvekke ja präänikuid ning korraldati simman. Mõnes kohas lausa oodati, millal hingesandid tulevad.

## Vaata ka

* hingedepäev
* jõulusant

## Viited
Härrastemaja

**Härrastemaja** oli mõisa peahoone, kus elas mõisniku perekond.

Eesti mõisate peahooned võib arhitektuuristiilide järgi liigitada tinglikult kümnesse kategooriasse: keskaegne kindlustatud mõis, keskaegne puitmõis, vanabalti häärber, renessanss-stiilis ehitis, barokkstiilis ehitis, hilisbarokne ja varaklassitsistlik hoone, klassitsistlik mõisahoone, historitsistlik härrastemaja (sh uusgootika, uusrenessanss, uusbarokk), juugendstiilis hoone ja heimatstiilis ehitis.

Ekslikult on eesti keeles mõisa peamaja ehk härrastemaja kohta öeldud ka häärber, kuid mõisa kontekstis tähendas see siiski mõne mõisateenija elamuks ehitatud eraldi hoonet. Häärberis võis mõisasüdames elada mõisavalitseja, koduõpetaja, kutsar, aidamees, kubjas jne.

## Viited

## Vaata ka
* Loss
* Villa
Sjoerd Huisman

**Sjoerd Huisman** (19. juuni 1986 Andijk – 30. detsember 2013 Avenhorn) oli hollandi kiiruisutaja.

2009. aastal võitis ta Hollandi kiiruisutamise maratoni looduslikul jääl.

Tema õde Mariska on samuti kiiruisutaja.
Isola dei Topi

**Isola dei Topi** (itaalia keeles 'hiirte saar') on väike asustamata kaljusaar Itaalias Toscana maakonnas Livorno provintsis Rio Marinas. Kuni XVI sajandini oli kaartidele saare nimeks märgitud *Brascuola*.

Isola dei Topi asub Toscana saarestikus, Türreeni ja Liguuria merd ühendavas Piombino väinas, umbes 300 meetrit Capo Castellost põhjas (Cavos). Saare kõrgeim punkt on merepinnast 33 meetri kõrgusel.

Saar on osa 1996. aastal rajatud Toscana saarestiku rahvuspargist (*Parco nazionale dell'Arcipelago Toscano*).

## Viited

## Kirjandus
* Mario Ferrari, *Guida alle spiagge dell'Elba*, Pisa, Pacini, 2000, p. 130.

## Välislingid
* Virtual Tour 360° Cavo: il lungomare.
Jaanihein

**Jaanihein** on hein, mille talurahvas tegi kas vahetult enne jaanipäeva või jaanipäeval. 

Seda heina peeti väga väärtuslikuks ning sellega söödeti näiteks haigeid või poegivaid kariloomi.

## Viited
Kaarushark

**Kaarushark** on väike (kõrgus 15–20&nbsp;cm) puust hark, mida vanasti kasutati kaarusnööri tegemisel.

## Viited

## Välislingid
*
Jänesepaelad

**Jänesepaelad** on jäneste jahtimiseks kasutatavad paelast silmuspüünised. 

Paelad viidi jänese jäljerajale või aiaauku. Paela ots kinnitati näiteks puu külge.

## Viited
Kakk (toit)

**Kakk** on väike ja õhuke leivake; leiva eelkäija. 

Eesti alal küpsetati kuni 20. sajandi alguseni paistekakke ja katsekakke. 

Eesti rahvakultuuris nimetati **kakuks** ka tähtpäevadeks tehtud tavandileibu, näiteks jõulu-, karjase-, kosja-, mardikakku.

## Viited
Gallura

**Gallura** (gallura murdes *Gaddùra* [ga'ɖːura], sardi keeles *Gallùra*) on ajaloolis-geograafiline piirkond Itaalias Sardiinia saare põhjaosas. Gallura hõlmab Maddalena saarestikku.

Gallura 21 vallast 20 asub Olbia-Tempio provintsis ja üks Sassari provintsis (Viddalba). Piirkonnas on Olbia, Tempio Pausania, Arzachena, La Maddalena, Calangianuse, Lurase, Aggiuse, Bortigiadase, Santa Teresa Gallura, Luogosanto, Palau, Aglientu, Trinità d'Agultu e Vignola, Telti, Golfo Aranci, Badesi, Viddalba (SS), Sant'Antonio di Gallura, Loiri Porto San Paolo, San Teodoro ja Budoni vald. Peamised keskused on Olbia, Tempio Pausania ja Arzachena, La Maddalena. Gallura piirneb Anglona, Monteacuto ja Baronie piirkonnaga.

## Kirjandus
* Chessa S., *Le Dimore rurali in Sardegna, con particolare riferimento al Monteacuto, al Goceano, al Meilogu e alla Gallura*, Cargeghe, Documenta, 2008.
* Murineddu A. (a cura di), Gallura, Cagliari 1962.

## Välislingid
*Ignazio Abeltino - Le origini dei Galluresi , 2010
*Francesco De Rosa - Tradizioni popolari di Gallura , a cura di Andrea Mulas - 2003
Levon Ananjan

**Levon Ananjan** (armeenia keeles Լեւոն Անանյան; 13. oktoober 1946 Tavuši maakond – 2. september 2013 Jerevan) oli armeenia ajakirjanik ja tõlkija.

Levon Ananjan lõpetas Jerevani Riikliku Ülikooli filoloogiateaduskonna. Elu jooksul jõudis ta töötada mitmes üleriigilises ajakirjas. Umbes 25 aastat töötas ta väljaandes Garoun. 1990–2001 oli ta Garouni peatoimetaja.

1989 sai ta Armeenia Kirjanike Liidu liikmeks ja 2001 valiti ta kirjanike liidu presidendiks. 

Jerevani Riiklikus Ülikoolis õpetas ta ajakirjandusteaduskonnas ja oli 1974. aastast Armeenia Ajakirjanike Liidu liige. Ta artikleid sotsiaalsetel ja poliitilistel teemadel avaldati riiklikus pressis. 

Ta tõlkis armeenia keelde vene ja inglise keelest. Näiteks tõlkis ta 1986. aastal armeenia keelde Ray Bradbury teose "451⁰ Fahrenheiti".
Kaksiknööp

**Kaksiknööp** on rahvapärases tekstiilikunstis kaks kõrvuti asuvat või ülestikku liidetud nööpi. Kaksiknööpe kasutati eeskätt särgikaeluste kinnitamisel.

## Viited

## Välislingid
*
Ahhurjan

**Ahhurjani jõgi** (armeenia: Ախուրյան; türgi: Arpaçay; vene: Арпачай või Ахурян) on jõgi Lõuna-Kaukaasias. Ahhurjan saab alguse Arphi järvest Armeenias. Jõgi voolab loodusliku riigipiirina osaliselt ka Armeenia ja Türgi vahel ning suubub Bagarani linna lähedal Araksi jõkke, moodustades selle vasakpoolse kõrvalharu. Ahhurjani valgala suurus on umbes 9500 km² ning jõe kogupikkus 186 km.

Ahhurjani idakaldal asub Gjumri, mis on suuruselt teine linn Armeenias. Jõgi voolab mööda ka neljast Armeenia ajaloolisest pealinnast: Anist, Bagaranist, Jervandašatist ja Jerazgavorsist.

## Ajalugu
Kui vallutusplaanidega Bütsantsi sõjavägi saabus 1041. aastal Armeeniasse Širaki maakonda, siis kogunesid Armeenia kindrali Vahram Pahlavouni käsul nende vastu kokku kohalikud Armeenia aadlikud (*nakharar*'id). Vahram valis välja 30 000 jalaväelast ja 20 000 ratsaväelast ning moodustas nendest kolm divisjoni. Nad lõid rünnaku tagasi, kuid lahing kujunes nii raevukaks, et lahingutegevuse käigus valatud veri olevat voolanud Ahhurjani jõkke ning värvinud selle vood punaseks. 

## Ahhurjani jõe sillad

Ahhurjani jõel on mitu keskaegse silla varet. Näiteks sild, mis asus Ani linna lähedal, pärineb arvatavalt 13. sajandist pKr, sest lähedusest leitud kirjutise kohaselt tehti seal 14. sajandi alguses silla juurdepääsurambiga seotud ehitustöid. Silla ainus kaar on nüüdseks kokku kukkunud ning järele on jäänud üksnes kõrged toestusstruktuurid, mis olid võib-olla osaks kindlustatud väravast. 19. sajandi rändurite teatel oli varem silla kõrval ka valvepunkt, kuid praeguseks on see kadunud.
Surnaa

**Surnaa** (türgi: *zurna*; kurdi: *zirne*; armeenia: Զուրնա, *zurna*; gruusia: ზურნა, *zourna*) on peamiselt Türgis ja Türgit ümbritsevates maades levinud muusikainstrument. 

Surnaa on topeltlesthuulikuga ja lehtrikujuliselt lõppeva toruga puhkpill, mis kuulub koos oma mitmete varieteetidega suurde Põhja-Aafrikast Lähis-Idani ja Kesk-Aasiast ning Indiast kuni Ida-Aasiani levinud lehteroboede gruppi.
M-209

**M-209** (USA mereväe kasutatava nimega **CSP-1500**, tootja nimetusega **C-38**) on kaasaskantav mehaaniline aparaat tekstide šifreerimiseks, mida kasutas USA armee põhiliselt teises maailmasõjas, kuid mis jäi kasutusse kuni Korea sõja lõpuni.

Aparaadi konstrueeris Rootsi krüptograaf Boris Hagelin 1939. aastal ja see oli sama autori varasema seadme C-36 edasiarendus.

Mõõtmetelt oli see 83×140×178 mm.

## Viited
Boris Hagelin

**Boris Caesar Wilhelm Hagelin** (2. juuli 1892 Jelizatvepoli kubermang, Venemaa keisririik (tänapäeval Aserbaidžaan) – 7. september 1983 Zug, Šveits) oli rootsi ärimees ja krüptograaf, mitme šifreerimismasina leiutaja. Hagelin konstrueeris masinad B-21, C-36, M-209 ja C-52.

Hagelini isa töötas Nobeli ettevõtte heaks Bakuus. Poeg saadeti Rootsi, kus ta õppis algul Lundsbergi internaatkoolis ja pärast Kuninglikus Tehnoloogiainstituudis. Perekond naasis Rootsi pärast 1917. aasta revolutsioone Venemaal.

Hagelini isa oli investeerinud Arvid Gerhard Dammi ettevõttesse A.B. Cryptograph ning Boris asus sinna tööle, et perekonna investeeringul silma peal hoida. 1925. aastal võttis Boris firma juhtimise üle.

Teise maailmasõja alguses asus Hagelin elama Šveitsi ning asutas seal Crypto AG, mis tegutseb edukalt siiani. Ettevõttel läks hästi ja Hagelinist sai peagi miljonär.

## Välislingid
*History of the Hagelin Cipher Machines
Kurkmelon

**Kurkmelon** (*Cucumis melo* var. *flexuosus*) on meloni alamliigi hariliku meloni teisend.

## Klassifikatsioon
Osa autoreid on liigitanud kurkmeloni omaette liigiks (*Cucumis fructuosus*). Tänapäeval käsitletakse kurkmelonit meloni alamliigi hariliku meloni teisendina.

## Viljad
Kurkmelonil on pikad, lavakurgitaolised viljad. Neid aetakse vahel segi hariliku madukurgi (*Trichosanthes cucumerina*) viljadega.   

Kurkmelonit kasvatatakse Türgis, Aasias, Itaalias, Ameerika Ühendriikides, Sudaanis, Egiptuses, Põhja-Aafrikas ja Armeenias.  

Vilju tarvitatakse söögiks koos koorega.

## Viited

## Välislingid
*Cucumber, Armenian – Cucumis melo L. (Flexuosus group), University of Florida, veebiversioon (vaadatud 31.12.2013) (*inglise keeles*)
*G. J. H. Grubben,*[http://books.google.ee/books?id=6jrlyOPfr24C&pg=PA243&dq=snake+melon&hl=et&sa=X&ei=g6TCUu8tzdjsBtKtgLAE&redir_esc=y#v=onepage&q=snake%20melon&f=false Vegetables]*, Prota, lk 243, 2004, veebiversioon (vaadatud 31.12.2013) (*inglise keeles*)
*Sissekanne GRIN-is
Kanepipiim

**Kanepipiim** (murdekeeles ka: *kanepileem*) on kanepijahust või puruks tehtud kanepiseemnetest ja veest tehtud valge piimjas vedelik. 

Kanepipiima kasutati 20. sajandi alguseni Eestis piima aseainena. Eeskätt tarvitati seda Kagu-Eestis, vähem Lõuna- ja Ida-Eestis.

## Vaata ka
*kanepitemp

## Viited
Hor Virap

**Hor Virap** (armeenia: Խոր Վիրապ, "sügav kaev") on Armeenia Apostliku Kiriku klooster, mis asub Armeenias Ararati maakonnas Türgi piiri lähedal, ligikaudu 8 km Artašatist lõunas. Kloostris asus teoloogiline seminar ja see oli Armeenia katoliiklaste residentsiks. 

Hor Virapi klooster on tuntud selle poolest, et kunagine Armeenia kuningas Tiridades III hoidis seal 13 aastat vangistuses Grigor Lusavorichi, kes sai hiljem tuntuks kui Gregor Valgustaja. Grigorist sai hiljem kuninga religioosne mentor ning nad juhtisid koos ristiusustamistegevust Armeenias, mille tulemusel sai Armeeniast aastal 301 esimene riik maailmas, kes kuulutas kristluse oma ametlikuks riigi usuks.

Hor Virap ja seal asuv Püha Astvatsatsini (Püha Jumalaema) kirik on tõenäoliselt kõige enam külastatud palverännaku sihtpunkt Armeenias.

## Asukoht
Hor Virap asub Phokhr Vedi külas kivisel künkal. Armeenia pealinn ja ühtlasi ka riigi suurim linn Jerevan jääb Hor Virapi kloostrist 30 km põhja poole. Klooster asub umbes 100 m kaugusel Türgi-Armeenia piirist. Piiritsooni valvavad sõjaväelased.

Kloostri ümbruses Ararati tasandikul on heinamaad ja viinamarjaistandused. Läheduses voolab Arasi jõgi ja kloostrist on vaade Ararati mäele.
## Pilte

 
Pilt:542 Le no man's land frontalier avec la Turquie vu du monastère de Khor Virap.JPG|Aed Türgi-Armeenia piiril
Pilt:Khor Virap.jpg
Pilt:Khor Virap Monastery4.jpg
Pilt:540 Monastère de Khor Virap vu de près.JPG
Pilt:Khor Virap 1153.jpg|Maa-alune sissekäik Hor Virapisse
Pilt:Khor Virap second underground entrance.jpg
Pilt:Խոր Վիրապ62.JPG
Pilt:Խոր Վիրապ67.JPG
Pilt:2014 Prowincja Ararat, Chor Wirap (12).jpg
Pilt:40720036.JPG
Pilt:Kloster Chor Virap.jpg
Pilt:Khor Virap Church 2.JPG|Vaade Astvatsatsini kiriku kuplile 
Pilt:Khor Virap. Entrance to cellar.jpg|Sissekäik keldrisse Hor Virapis, kus hoiti vangistuses Grigor Lusavorichi.
Pilt:545 Monastère de Khor Virap Intérieur de l'église.JPG|Kiriku interjöör.
Pilt:ՎԱՆԱԿԱՆ ՀԱՄԱԼԻՐ ԽՈՐ ՎԻՐԱՊ.JPG
Pilt:Խոր Վիրապ32.JPG
Pilt:Խոր Վիրապ70.JPG



## Viited

## Välislingid

* Armeniapedia.org: Khor Virap
* Armenica.org: Khor Virap
Karjaaed

**Karjaaed** (Harjumaal *tara*, *taraaed*, lõunaeesti murretes *tahr*, *tahraid*) oli vanasti veiselauda ees olnud aiaga piiratud ala. 

Karjaaeda tunti kogu Eesti alal, vähem ehitati neid Saaremaal ja Lääne-Eestis, kus kasutati rohkem suvelautu. 

Loomade hoidmine karjaaias lõppes Eestis 20. sajandi alguses.

## Viited
Karjane

**Karjane** ehk **karjus** (ka karjalaps, karjapoiss või karjatüdruk) on karjamaal loomakarja valvaja; see on ülesanne, mida usaldati ka lastele. 

Eesti alal oli enne talude kruntimist 19. sajandi II poolel kogu küla kari ühisel karjamaal, mida valvas palgatud **külakarjane**. 

Pärast talude kruntimist hakkas karjaseamet kaduma. 

Nõukogude aja kollektiviseerimise oludes tekkis taas karjaseamet.

## Karjapillid
Karja ajamise ja valvamise töö jättis vahel aega ka kõrvaliste tegevustega tegelemiseks. Nii valmistasid karjapoisid käepärast olevast materjalist lihtsaid pille nii ajaviitmiseks kui ka karja ajamise hõlbustamiseks. 

## Karjapoiss kultuuriloos
Eesti muinasjuttudest pärit fraasi "Karjapoiss on kuningas" on kasutatud eesti kultuuriloos väga paljude teoste pealkirjana.
 
Näiteks 2016. aasta oktoobris jõudis NUKU teatri lavastus "Karjapoiss on kuningas" 650. mängukorrani (lavastus esietendus 17. juunil 1981). See on eesti teatri ajaloos kõige kauem järjest mängitud lavastus. Rahvaluuleainelise lavastuse, kus kaks karjapoissi ajaviiteks muinasjutte vestavad, rahvalaule esitavad ja loodushääli jäljendavad, lavastas Nukuteatri kunagine peanäitejuht Rein Agur.

## Viited
Arsen Tšhilingarjan

**Arsen Tšhilingarjan** (armeenia keeles Արսեն Չիլինգարյան; 12. oktoober 1965 Jerevan – 14. mai 2013 Grenoble) oli armeenia jalgpallur.

Ta tegi kaitsjana debüüdi 1984. aastal FC Ararat Jerevanis ning juhtis Armeenias mitut jalgpalliklubi. 

Ta suri Prantsusmaal pärast pikka haigust.
Figarolo

**Figarolo** on saar Itaalias Türreeni mere Olbia lahes Golfo Aranci (sardi keeles *Figari*) juures Kirde-Sardiinias (Gallura).

## Välislingid
* Golfo Aranci koduleht
Margot Robbie

**Margot Elise Robbie** (sündinud 2. juulil 1990 Dalbyis) on Austraalia näitleja. Ta on olnud korra nomineeritud Oscarile ja kolm korda BAFTA auhinnale. 2017. aastal valis ajakiri Time ta maailma saja mõjukaima inimese hulka.

Robbie sündis ja kasvas üles Queenslandi osariigis Dalbys ja õppis Somerseti kolledžis teatrikunsti. 

Ta alustas näitlemist 2000. aastate esimese kümnendi lõpus ja mängis aastatel 2008–2011 Austraalia seriaalis "Naabrid". 

2013. aastal mängis ta kõrvalosa filmis "Ainult aja küsimus" ning 2014. aastal saavutas suurema tuntuse, kui mängis koos Leonardo DiCaprioga peaosa filmis "Wall Streeti hunt".

2016. aastal mängis ta filmis "Tarzani legend". 2017. aastal kehastas ta iluuisutajat Tonya Hardingut filmis "Mina, Tonya", mille eest sai Oscari nominatsiooni parima naisosatäitja kategoorias. 2018. aastal kehastas ta Inglise kuningannat Elizabeth I filmis "Mary, šotlaste kuninganna" ja oli nomineeritud BAFTA auhinnale parima naisosatäitja kategoorias.

## Filmograafia
### Film

## Viited

## Välislingid

*
Kartulikoobas

**Kartulikoobas** oli vanasti maa sisse kaevatud kartulihoidla. Kartulikoopa pikkus oli 2,3 m, laius ja sügavus mõlemad 1,5 m.

Eestis olid need 19. sajandil laialdaselt kasutusel lõunaosas, eriti Kagu-Eestis. 20. sajandi algul tulid kartulikoobaste asemel kasutusele kartulikeldrid.

## Vaata ka
*kartulituba

## Viited

## Välislingid
*
Arevahhatšh

***Arevahhatšh*** (armeenia keeles արեւախաչ, 'päikeserist'), ka ***paterazmahhatšh*** (պատերազմախաչ, 'sõjarist'), ***kerhatšh*** (կեռխաչ, 'haakrist') või **armeenia igavikusümbol** (հավերժության հայկական նշան), on üks vanimaid ja levinumaid svastikasarnaseid märke Armeenias, Armeenia rahvussümboleid. Sümbol on seotud ka Armeenia kristliku kultuuriga, olles eelkristlikust kultuurist järk-järgult kristlikusse üle võetud.

## Päritolu ja tähendus
Vanimad svastikasarnased sümbolid Armeenias pärinevad neoliitikumist (u 7000–5000 eKr). *Arevahhatšh* sümboliseerib Päikest ja sellega seotult valgust, jõukust, rõõmu, õnne ja igavest taevast elu. Alates 5. sajandist ilmus sümbol Armeenia steelidele, hiljem sai osaks ''hatškar'''ite ehk Armeenia ristikivide sümboolikast. Lisaks võib *arevahhatšh*'i leida kirikuseintelt, hauakividelt ja teistelt monumentidelt. Seda sümbolit kasutati muistses Armeenias relvadel, igapäevastel esemetel, riietel, lippudel.

Tänapäeval kasutatakse *arevahhatšh*'i Armeenia valitsusasutuste logodel ning ka näiteks mälestusmüntidel, samuti kasutavad seda mitteriiklikud organisatsioonid ja uuspaganlikud liikumised.

*Arevahhatšh*'i võib sageli leida kivisse raiutuna Armeenia mägismaalt.

## Pilte
 
Pilt:Jerevan - Armenië (2892533612).jpg|*Arevahhatšh* Püha Hripsime kirikul, 7. sajand
Pilt:AH - Harichvank, 21, Armenia.jpg|Viietine *arevahhatšh* Harichavanki kloostril, 7. sajand 
Pilt:Arevakhach Makaravank.JPG|Makaravank, 10. sajand
Pilt:WhiteMonasteryEastDome.jpg|*Arevahhatšh* freskol ühes Armeeniaga seotud Egiptuse kloostris, 12. sajand
Pilt:Gandzasar_Monastery_Nagorno_Karabakh_12_c_decoration.jpg|Gandzasari klooster, 13. sajand 
Pilt:Գեղարդ վանական համալիր174.JPG|Geghard, 13. sajand 
Pilt:AH - Teghenyats Monastery, Eternity sign, Armenia.jpg|Dekoratsioon Teghenüatsi kloostris
Pilt:Gospel by Stepanos, 1201, Ms. 10359,  mtd-gr-03-l.jpg
Pilt:Hovsian1316.jpg|Käsikiri aastast 1316
Pilt:The_marble_tombstone_of_grand_prince_Hasan_Jalal_Vahtangian_part.jpg|
Pilt:Հրեաների գերեզման 13-րդ դար, Եղեգիս10.JPG|Juudi surnuaed Jeghegis, 13. sajand 
Pilt:Armenian_Tombstone_Aghout_Sisian_Armenia.jpg|Aghouti surnuaed Sisianis
Pilt:Խաչքար_Երեւանի_Բժշկական_Համալսարանի_մօտ.JPG|Tänapäevane *hatškar* Jerevanis
Pilt:Mari.gevrogyan.JPG|1988. aasta Spitaki maavärina ohvrite mälestuseks tehtud *[[hatškar]]* 
Pilt:DziDzernagapert - eternal flame.jpg|Armeenia genotsiidi ohvrite mälestusmärk Jerevanis, 1965
Pilt:War cemetery in Sisian, Armenia, VM.jpg
|
Pilt:Cascade_of_Yerevan,_Armenia_First_Christian_Country_Monument,_Head,_Armenia,_2013-09-01,_VM.jpg
Pilt:Saint Mesrop Mashtots Cathedral in Oshakan, part 30, VM.jpg
Pilt:Oshakan tower, Armenian Alphabet and Eternity sign, VM.jpg
Pilt:Symbol of National Library of Armenia, Yerevan, Armenia, VM.jpg| Armeenia rahvusraamatukogu sümbol
Pilt:Armenian_Eternity_Sign_ACC_Stamp.jpg
Pilt:AM 100 dram Ag 2001 Council b.png
Pilt:Coat of arms of Yerevan.svg|Jerevani pitsat, võetud kasutusele 2004. aastal


## Vaata ka
* Svastika
* Helme valla vapp

## Välislingid
Kartulituba

**Kartulituba**  (Saaremaal: *tuhlistuba*) oli endisaegne väike palkseintega köetav hoone, kus hoiti kartuleid.

Eestis olid kartulitoad tuntud Lääne-Saaremaal, kus neid hakati ehitama 19. sajandi algusest.

## Vaata ka
*kartulikoobas

## Viited

## Välislingid
*
Olli Määttä

**Olli Määttä** (sündinud 22. augustil 1994 Jyväskyläs) on Soome jäähokimängija, kes mängib NHL-i klubis Detroit Red Wings kaitsjana.

Põhja-Ameerikasse suundus Määttä 2011. aastal, mängides seejärel kaks hooaega Ontario Hockey League'i klubis London Knights.

2012. aastal valis Pittsburgh Penguinsi ta NHL-i ''draft''is 22. valikuna. Penguinsis mängis ta aastatel 2013–2019 kokku kuus hooaega. Aastatel 2016 ja 2017 võitis ta Penguinsiga Stanley karika.

Hooajal 2019–20 mängis ta Chicago Blackhawksis. 2020. aasta oktoobris siirdus ta Los Angeles Kingsi, kus mängis kaks hooaega.

2022. aasta juulis sõlmis ta üheaastase lepingu Detroit Red Wingsiga.

2014. aasta taliolümpiamängudel võitis ta Soome jäähokikoondisega pronksmedali. 2021. aasta maailmameistrivõistlustel võitis ta hõbemedali.

## Viited

## Välislingid
* Olli Määttä NHL.com lehel
*Olli Määttä – Eliteprospects
*Olli Määttä hockeydb.com lehel
Küpresside saar

**Küpresside saar** (itaalia keeles *Isola dei Cipressi*) on saar Põhja-Itaalias Como provintsis Pusiano järves.

Ovaalse kujuga saar on saanud nime saarel kasvavate küpresside järgi. Umbes 130 puust mõne vanust loetakse sajanditega. Saarele pääseb paadiga Bosisio Parini kailt.

Minevikus on saarel teiste seas elanud Itaalia asekuningas Eugène de Beauharnais. Praegusel ajal on saar Milano Gavazzide perekonna valduses. Loomasõbrast Gerolamo Gavazzi on rajanud saarele omalaadi eraloomaaia.

## Viited
Garni tempel

**Garni tempel** (armeenia: Գառնիի հեթանոսական տաճար) on teisest sajandist pKr pärinev hellenistlik tempel Armeenias, Garni linna lähedal.

See on ainus mittekristlik tempel Armeenias, mis on üle elanud ristiusustamise.

Erinevalt teistest Kreeka-Rooma templitest on see tehtud basaldist.

Erinevad kirjalikud ülestähendused ja märked vanadel müntidel viitavad selle templi ehitusaja alguseks 115 pKr. Samas on välja käidud ka teisi võimalikke ehitusaegu.

1386. aastal rüüstasid templit Timuri väed. 1679 kannatas ehitis tugevalt maavärinas ja seisis sealt alates rusudes. Tempel taastati 1969–1975.
 
Arvatavalt püstitati see zoroastristlikule jumalusele Mihrile.


Garni-04-Umgebung-2019-gje.jpg|
Garni-30-Sion-Kirchenruine-2019-gje.jpg|
Garni-14-Tempel-von Norden-2019-gje.jpg|
Garni-34-Kreuzstein-2019-gje.jpg|


## Viited
Peyton Manning

**Peyton Williams Manning** (sündinud 24. märtsil 1976 New Orleansis) on USA Ameerika jalgpalli mängija. Ta mängib alates 2012. aastast NFL-i meeskonnas Denver Broncos mängujuhina.

1998. aastal valis Indianapolis Colts ta NFLi *draft*is esimesena. Aastatel 1998–2011 oli ta Coltsi mängujuht.

Ka tema isa Archie Manning on NFL-is mänginud mängujuht. Samal positsioonil mängib New York Giantsis Peytoni noorem vend Eli Manning.

## Välislingid
*Peyton Manning – ESPN
Hädaleib

**Hädaleib** oli vanasti ikalduse- ja näljaajal tehtud leiva asendaja, mille leivaviljas oli hulgaliselt mitmeid taimi, sh samblaid. 

## Vaata ka
*aganaleib

## Viited
Hakeem Olajuwon

**Hakeem Abdul Olajuwon** (sündinud 21. jaanuaril 1963 Lagoses) on Nigeeriast pärit endine elukutseline korvpallur, kes mängis korvpalliliigas NBA kokku 18 hooaega, neist enamiku Houston Rocketsis.

## NBA karjäär
1984. aasta NBA *draft*'i esimese valikuna Houston Rocketsi ridadesse pääsenud Olajuwon mängis Houstonis 17 hooaega, juhtides Rocketsi 1994. ja 1995. aastal ka NBA meistriks, kui finaalseerias alistati vastavalt Patrick Ewing ja New York Knicks ning Shaquille O'Neal ja Orlando Magic.

Viimase hooaja Toronto Raptorsi rivistuses veetnud Olajuwon viskas pika karjääri jooksul kokku 26 946 punkti (keskmiselt 21,6 mängus), kogus 13 747 lauapalli (11,1 mängus) ja blokeeris 3830 vastase viset (3,1 mängus). Olajuwon on blokeeritud visete koguarvult (3830) NBA läbi aegade parim, talle järgnevad Dikembe Mutombo (3289) ja Kareem Abdul-Jabbar (3189).

## Saavutused
* 2-kordne NBA meister (1994, 1995)
* 2-kordne NBA finaalseeria kõige väärtuslikum mängija (1994, 1995)
* NBA põhihooaja kõige väärtuslikum mängija (1994)
* 2-kordne NBA parim kaitsemängija (1993, 1994)
* 6 korda valitud NBA sümboolsesse 1. viisikusse (1987, 1988, 1989, 1993, 1994, 1997)
* 3 korda valitud NBA sümboolsesse 2. viisikusse (1986, 1990, 1996)
* 3 korda valitud NBA sümboolsesse 3. viisikusse (1991, 1995, 1999)
* 5 korda valitud NBA sümboolsesse 1. kaitseviisikusse (1987, 1988, 1990, 1993, 1994)
* 4 korda valitud NBA sümboolsesse 2. kaitseviisikusse (1985, 1991, 1996, 1997)
* 2-kordne NBA parim lauavõitleja (1989, 1990)
* 3-kordne NBA parim visete blokeerija (1990, 1991, 1993)
* 12 korda valitud NBA tähtede mängule

## Huvitavat
Olajuwon on üks neljast mängijast, kes on NBA mängus ametlikult kirja saanud nelikduubli. 29. märtsil 1990. aastal Houston Rocketsi 120 : 94 võidumängus Milwaukee Bucksi üle jäi Olajuwoni arvele 18 punkti, 16 lauapalli, 10 resultatiivset söötu ja 11 viskeblokeeringut.

## Vaata ka
NBA drafti esimeste valikute loend

## Välislingid
* Hakeem Olajuwon – NBA.com
* Hakeem Olajuwon – Basketball-Reference.com
Phokhr Vedi

**Phokhr Vedi** (armeenia Փոքր Վեդի) on küla Armeenias Ararati maakonnas Türgi piiri ääres.

Külas on Hor Virapi klooster. 

## Välislingid
*Armeenia rahva ja eluruumide loenduse tulemused, 2001
*Pokr Vedi; GEOnet